Aalborg Stiftstidende, 1840-05-07
Udlandet. (De med Personposten idag forventede Hamborger=Aviser. manglede i Postsækken. Nedenstaaende er Uddrag af Altona Mercur, Fjendtlighederne imellem Neapel og England synes nu at være aabnede. Uagtet den engelske Gesandt bestandigt forlængede sin Termin, vægrede Kong Ferdinand sig paa det meest Haardnakkede ved at ophæve Svovl-Monopolet og Admiral Stopford erholdt derefter Ordre til med de under hans Commando staaende Skibe at foretage en Demonstration. Jmidlertid er der fra Malta foreløbig kun blevet afsendt et Linieskib paa 80 Kanoner, en Corvet, og en Damp=Fregat. Admiral Stopford har desuden afsendt et Dampskib til Malta og et andet til Corfu for at underrette Lord=Overcommissairen over de joniske Øer omde trufne Forholdsregler. Admiralen selv er iøvrigt forbleven paa Malta og forventer der nærmere Jnstructioner, fra England. J Marseille gik den 25de April Rygtet, at Fjendtlighederne vare aabnede og at Englænderne allerede havde bortkapret en halvhundrede neapolitanske Skibe. Beretninger fra Neapel af 21de i Univers forsikkre derimod, at Englænderne endnu kun have gjort 3 Priser og atter i en anden Beretning fra Neapel af 22de hedder det, at Dampskibet Hydra, havde bortsnappet 5 neapolitanske Coffardiskibe. Jfølge nogle Beretninger skal der hos den neapolitanske Regjering være indtraadt en Forstemthed og Kongen skal endog have afsendt et Dampskib til Lord Stopford med Anmodning om, foreløbig at holde inde med Tvangsforholdsreglerne, da Striden maaskee endnu i Mindelighed kunde blive bilagt. Efter andre Beretninger finde i Neapel det ivrigste Rustninger Sted. Forterne tilstoppes med Kanoner, og Folket bliver derhos af Geistligheden bearbeidet behørigt til Fordeel for Regjeringen. Neapels Havn er tilspærret, med en Kjæde, intet Skib tør uden Tilladelse løbe ud og Mundingen er besat med Kanonbaade. J Toulon vildeman den 25de med Dampskibet Vautour fra Neapel have Efterretning om, at Kongen havde antaget Frankrigs Mægling og at Depescher med dette Jndhold vare gaaede til Paris. De Franskes Konge, som for 3 Aar siden hædrede sin ældste Søns Formæling ved en Amnestie for politiske Forseelser, har nu, som man, ifølge tidligere Beretning allerede var belavet paa, paa lignende Maade forherliget sin Søns, Hertugen af Nemours's Formæling den 27de f.M. Denne Amnestie indeholder en Udvidelse af hiin af 8de Mai 1837 og benaader alle de Jndivider, der for hiin Ordonnants ere blevne domfældte for politiske Forseelser, hvad enten de befinde sig i Straffeanstalterne eller ikke, saa at alle de, der som Flygtninge vandre om i Udlandet, atter kunne vende tilbage. Bladene rose naturligviis eenstemmigen, saavel Kongen som Ministeriet, for denne Naadesaet og National skjuler heller ikke sin Glæde over at see flere af sine republicansksindede Vennet vende tilbage fra Landflygtigheden. - J Cher Departementet havde atter fundet nogle, ved Qvæg-Accisen foranledigede, tumultuariske Optrin Sted. Mairen i Liquieres, Hr. Taillandier, der ved denne som tidligere Leilighed, trods sin høie Alder og de erholdte Saar, havde dæmpet Tumulten, er bleven udnævnt til Ridder af Æreslegionen. - J Algier venter man nu at see Feldttoget mod Abdrel-Kader aabnet. Tropperne ere marscherede mod Belidah. Marschal Vale og de franske Prindser vare i Buffarik. Man troede, ifølge sidste Telegraph=Depesche, at de første Operationer vilde blive rettede mod Medeah.